ddrg/super_eurlex huggingface dataset:
1)

Artikel 2, stk. 2, nr. i)-xxvii), affattes således: »i) i Belgien: a) impôt des personnes physiques/personenbelasting b) impôt des sociétés/vennootschapsbelasting c) impôt des personnes morales/rechtspersonenbelasting d) impôt des non-résidents/belasting der niet-verblijfhouders e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting ii) i Bulgarien: a) данък върху доходите на физическите лица b) корпоративен данък iii) i Tjekkiet: a) daň z přijmů fyzických osob b) daň z přijmů právnických osob iv) i Danmark: a) indkomstskat til staten b) den kommunale indkomstskat c) den amtskommunale indkomstskat v) i Tyskland: a) Einkommensteuer b) Körperschaftsteuer c) Gewerbesteuer, når denne er beregnet på grundlag af driftsoverskuddet vi) i Estland: a) tulumaks vii) i Irland: a) Cáin Ioncaim b) Cáin Chorparáide viii) i Grækenland: a) φόρος εισοδήματος φυσικών προσώπων b) φόρος εισοδήματος νομικών προσώπων c) εισφορά υπέρ των επιχειρήσεων ύδρευσης και αποχέτευσης ix) i Spanien: a) Impuesto sobre la Renta de las Personas Físicas b) Impuesto sobre Sociedades c) Impuesto sobre la Renta de no Residentes x) i Frankrig: a) impôt sur le revenu b) impôt sur les sociétés xi) i Kroatien: a) porez na dohodak b) porez na dobit xii) i Italien: a) imposta sul reddito delle persone fisiche b) imposta sul reddito delle società c) imposta regionale sulle attività produttive xiii) i Cypern: a) Φόρος Εισοδήματος b) Έκτακτη Εισφορά για την Άμυνα της yημοκρατίας xiv) i Letland: a) uzħēmumu ienākuma nodoklis b) iedzīvotāju ienākuma nodoklis xv) i Litauen: a) Gyventojų pajamų mokestis b) Pelno mokestis xvi) i Luxembourg: a) impôt sur le revenu des personnes physiques b) impôt sur le revenu des collectivités c) impôt commercial, når denne er beregnet på grundlag af driftsoverskuddet xvii) i Ungarn: a) személyi jövedelemadó b) társasági adó c) osztalékadó xviii) i Malta: a) taxxa fuq l-income xix) i Nederlandene: a) inkomstenbelasting b) vennootschapsbelasting xx) i Østrig: a) Einkommensteuer b) Körperschaftsteuer xxi) i Polen: a) podatek dochodowy od osób fizycznych b) podatek dochodowy od osób prawnych xxii) i Portugal: a) imposto sobre o rendimento das pessoas singulares b) imposto sobre o rendimento das pessoas coletivas c) derrama para os municípios sobre o imposto sobre o rendimento das pessoas coletivas xxiii) i Rumænien: a) impozitul pe venit b) impozitul pe profit c) impozitul pe veniturile obținute din România de nerezidenți xxiv) i Slovenien: a) dohodnina b) davek od dobička pravnih oseb xxv) i Slovakiet: a) daň z príjmov právnických osôb b) daň z príjmov fyzických osôb xxvi) i Finland: a) valtion tuloverot/de statliga inkomstskatterna b) yhteisöjen tulovero/inkomstskatten för samfund c) kunnallisvero/kommunalskatten d) kirkollisvero/kyrkoskatten e) korkotulon lähdevero/källskatten på ränteinkomst f) rajoitetusti verovelvollisen lähdevero/källskatten för begränsat skattskyldig xxvii) i Sverige: a) statlig inkomstskatt b) kupongskatt c) kommunal inkomstskatt xxviii) i Det Forenede Kongerige: a) Income Tax b) Corporation Tax.«
(2)

Indtil den 31. marts 2017 kan et medlem af Rådet, når en afgørelse skal vedtages af Rådet med kvalificeret flertal, kræve, at afgørelsen træffes med kvalificeret flertal som defineret i artikel 3, stk. 3, i protokol nr. 36 om overgangsbestemmelser, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab. I så tilfælde kan et medlem af Rådet kræve, at det kontrolleres, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning.
Virksomhed ABCR Dr. Braunagel GmbH & Co. KG (DE) Airbus Operations SAS (FR) Arkema France (FR) Biovit d.o.o. (HR) Diverchim SA (FR) Gedeon Richter Plc. (HU) Honeywell Fluorine Products Europe BV (NL) Honeywell Specialty Chemicals Seelze GmbH (DE) Hudson Technologies Europe S.r.l. (IT) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense — Chemical Laboratory — Den Helder (NL) Panreac Quimica S.L.U. (ES) Safety Hi-Tech srl (IT) Sigma-Aldrich Chemie GmbH (DE) Sigma Aldrich Chimie SARL (FR) Sigma Aldrich Company Ltd (UK) Solvay Fluor GmbH (DE) SPEX CertiPrep LTD (UK) Sterling Chemical Malta Limited (MT) Sterling SpA (IT) Tazzetti SpA (IT)
(35)

Med hensyn til overholdelse og håndhævelse af eksisterende regler for fiskeriaktiviteter udøvet på åbent hav og i tredjelandes farvande som beskrevet i betragtning 33 har Saint Kitts og Nevis ingen særlig lovgivning til modvirkning af IUU-fiskeriaktiviteter. Der er ingen eksplicit definition af IUU-aktiviteter, og der mangler administrative ledsageforanstaltninger. Den eneste foranstaltning, der er truffet, er afregistrering af fiskefartøjer. En sådan foranstaltning medfører imidlertid ikke, at der gennemføres undersøgelser af fartøjers ulovlige fiskeriaktiviteter, eller at der pålægges sanktioner for konstaterede overtrædelser. Afregistrering af fiskerfartøjer sikrer ikke, at overtræderne idømmes sanktioner for deres handlinger og fratages fordelene ved deres handlinger. Dette er endnu vigtigere i Saint Kitts og Nevis' tilfælde, idet landet som forklaret i betragtning 45 fører et internationalt skibsregister med ansvar for registrering af fartøjer, som ligger uden for Saint Kitts og Nevis, og som ikke sikrer, at fartøjer, der fører Saint Kitts og Nevis' flag, har en reel tilknytning til landet, jf. artikel 91 i UNCLOS. Kommissionen fastslog under sine besøg, at Saint Kitts og Nevis' forskellige registreringskontorer ikke koordinerer deres arbejde under fartøjsregistreringsproceduren, og at de heller ikke samarbejder med tidligere flagstater om status for de fartøjer, de skal registrere, for at undgå »flag hopping«, således som det anbefales i punkt 16, litra e), i IUU-handlingsplanen. Det at træffe en administrativ beslutning om at fjerne fiskerfartøjer fra registret uden at sikre, at der er mulighed for at idømme andre straffe, har i sig selv ingen afskrækkende virkning. En sådan handling sikrer heller ikke flagstatskontrol med fiskerfartøjerne som krævet i henhold til artikel 94 i UNCLOS. Derudover stemmer Saint Kitts og Nevis' overholdelse og håndhævelse ikke overens med punkt 18 i FAO's IUU-handlingsplan, som fastlægger, at de enkelte stater i lyset af bestemmelserne i UNCLOS bør træffe foranstaltninger eller samarbejde om at sikre, at statsborgere under deres jurisdiktion ikke støtter eller udøver IUU-fiskeri. Saint Kitts og Nevis' præstationer i denne henseende stemmer endvidere ikke overens med punkt 21 i FAO's IUU-handlingsplan, hvor staterne opfordres til at sikre, at sanktionerne for fartøjer og så vidt muligt statsborgere, som bedriver IUU-fiskeri under deres jurisdiktion, er af en sådan strenghed, at de forebygger, afværger og standser IUU-fiskeri og fratager de skyldige de fordele, de har opnået ved sådant fiskeri. Endvidere er den administrative praksis, der risikerer at tiltrække IUU-operatører med henblik på registrering af IUU-fartøjer, ikke i overensstemmelse med artikel 94 i UNCLOS.
(3)

For at gøre proceduren mindre bureaukratisk bør medlemmerne have mulighed for at indgive deres anmodninger om godtgørelser elektronisk. Medlemmerne vil så selv have ansvaret for at opbevare de originale bilag i en rimelig periode, f.eks. indtil den 31. december i det kalenderår, der følger efter det år, hvori anmodningen om godtgørelse blev indgivet. De kompetente tjenestegrene i Parlamentet bør gennemføre et system med stikprøvekontrol baseret på gængs revisionspraksis for at sikre, at de scannede kopier af bilagene er i overensstemmelse med originalerne.
(1)

I henhold til afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.
(2)

For at sikre en hurtig og effektiv beslutningsproces for spørgsmål vedrørende afvikling skal Den Fælles Afviklingsinstans oprettet ved artikel 42, stk. 1, i forordning (EU) nr. 806/2014 (»Afviklingsinstansen«) være et særligt EU-agentur med en særlig struktur, som svarer til dens opgaver.
—

Kommissionen forelagde den 17. oktober 2014 et forslag med et forslag til ændringsbudget nr. 6 til det almindelige budget for regnskabsåret 2014.
(5)

For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt at afgrænse de beskyttelses- og overvågningszoner, der er oprettet på grund af de nye udbrud i Nederlandene, på EU-plan i samarbejde med denne medlemsstat og fastsætte regionaliseringens varighed.
—

Kommissionen forelagde den 2. juni 2014 et forslag med et forslag til ændringsbudget nr. 3 til det almindelige budget for regnskabsåret 2014 —
—

I betragtning af at forslaget til ændringsbudget nr. 8 til det almindelige budget for 2014 skal vedtages omgående, er det berettiget i overensstemmelse med artikel 3, stk. 3, i Rådets forretningsorden at forkorte den periode på otte uger for information af de nationale parlamenter samt perioden på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 —
—

Kommissionen forelagde den 9. juli 2014 et forslag med et forslag til ændringsbudget nr. 4 til det almindelige budget for regnskabsåret 2014.
—

Kommissionen forelagde den 17. oktober 2014 et forslag med et forslag til ændringsbudget nr. 7 til det almindelige budget for regnskabsåret 2014 —
—

Kommissionen forelagde den 8. september 2014 et forslag med et forslag til ændringsbudget nr. 5 til det almindelige budget for regnskabsåret 2014 —
—

I betragtning af behovet for, at Rådet så hurtigt som muligt vedtager en holdning til det nye budgetforslag med henblik på endelig vedtagelse af et budget inden begyndelsen af regnskabsåret 2015, hvorved kontinuiteten i Unionens indsats sikres, er det i overensstemmelse med artikel 3, stk. 3, i Rådets forretningsorden berettiget at forkorte perioden på otte uger for underretning af de nationale parlamenter samt den periode på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 —
(4)

Ved Rådets gennemførelsesafgørelse 2012/181/EU (2), fik Rumænien tilladelse til indtil den 31. december 2014 og som en fravigelsesforanstaltning at momsfritage afgiftspligtige personer, hvis årsomsætning højst er lig med modværdien i national valuta af 65 000 EUR beregnet på grundlag af kursen på dagen for landets tiltrædelse. Eftersom denne højere tærskel har medført en begrænsning af momsforpligtelserne for de mindre virksomheder, og disse virksomheder stadig kan vælge at være underlagt den almindelige momsordning i henhold til artikel 290 i direktiv 2006/112/EF, bør Rumænien have tilladelse til at forlænge foranstaltningen i endnu en begrænset periode.
(4)

Den costbenefitanalyse (7), der blev gennemført i henhold til artikel 3, stk. 1, i forordning (EF) nr. 58/2003 med det formål at vurdere omkostninger og fordele ved uddelegering af visse opgaver under EU's udgiftsprogrammer for 2014-2020 til forvaltningsorganer, dækkede forvaltningen af opgaver under forordning (EU) nr. 1144/2014. Costbenefitanalysen blev tilpasset af Kommissionen for at opnå yderligere effektivitetsgevinster og suppleret med yderligere personalereduktioner på kommissionsniveau for at sikre den samlede budgetneutralitet ved at kompensere for de øgede udgifter til flere menneskelige ressourcer i forvaltningsorganerne gennem en reduktion af de tilsvarende ressourcer i Kommissionen. Denne øvelse omfattede allerede de ressourcer, der er knyttet til uddelegeringen af opgaver under programmet. Costbenefitanalysen har vist, at der vil være betydelige kvalitative og kvantitative fordele ved at lade organet varetage visse opgaver i forbindelse med gennemførelsen af oplysningskampagner og salgsfremstød for landbrugsvarer sammenlignet med Kommissionens interne administrative procedurer, hvor alle aspekter af de nye programmer forvaltes internt i Kommissionen. Disse opgaver er tematisk i overensstemmelse med organets mandat og opgaver. Organet har allerede opbygget kompetence, færdigheder og kapacitet af direkte relevans for de pågældende opgaver. På grund af organets relativt beskedne størrelse er det godt placeret til at påtage sig opgaver i tilknytning til et program med en tilsvarende forvaltningstilgang. Hertil kommer, at forvaltningen via organet vil øge synligheden af EU's indsats på dette område. Der kan i forbindelse med de nye opgaver drages fordel af organets eksisterende kommunikationskanaler. Ved at påtage sig nye opgaver vil organet desuden forvalte større budgetter og øge sin størrelse til et niveau, hvor der kan findes yderligere synergi.
3)

I artikel 3 foretages følgende ændringer: a) Stk. 1, litra a), affattes således: »a) bistå Afghanistans regering med at fremme indenrigsministeriets institutionelle reform og med at udvikle og konsekvent gennemføre politikker og en strategi for holdbare og effektive civile politiforhold, herunder kønsmainstreaming, særlig for så vidt angår det afghanske uniformerede (civile) politi og det afghanske kriminalpoliti« . b) Stk. 1, litra b), affattes således: »b) bistå Afghanistans regering med yderligere at professionalisere det nationale afghanske politi, navnlig ved at støtte den bæredygtige rekruttering, fastholdelse og integrering af kvindelige politimænd, udviklingen af uddannelsesinfrastruktur og ved at styrke Afghanistans evne til at udvikle og levere uddannelse« . c) Stk. 1, litra d), affattes således: »d) forbedre sammenhængen og koordinationen mellem de internationale aktører og videreføre arbejdet med strategiudvikling vedrørende politireform, navnlig via det internationale politikoordineringsråd (IPCB), i tæt koordination med det internationale samfund og gennem fortsat samarbejde med nøglepartnere, herunder med den NATO-ledede målrettede støttemission og andre bidragydere.« d) Stk. 3 udgår.
(1)

I henhold til artikel 3, stk. 1, i afgørelse 2001/79/FUSP udnævnes formanden for Den Europæiske Unions Militærkomité (»Militærkomitéen«) af Rådet på anbefaling af Militærkomitéen på forsvarschefplan. Ifølge artikel 3, stk. 2, i afgørelse 2001/79/FUSP er embedsperioden for formanden for Militærkomitéen på tre år, medmindre Rådet træffer anden afgørelse.
A.

Passivgrundlaget omfatter udelukkende: 1. Seddelomløb I dette bilag gælder det i året for indførelse af eurosedler og -mønter for hver national centralbank, der indtræder i Eurosystemet, at »seddelomløbet«: a) omfatter pengesedler udstedt af den nationale centralbank og denomineret i dens nationale valutaenhed, og at det b) skal reduceres med værdien af ikke-forrentede lån i forbindelse med forhåndsudsendte eurosedler, som endnu ikke er debiteret (indgår i aktivpost 6 i HB). Efter året for indførelse af eurosedler og -mønter omfatter »seddelomløb« for alle nationale centralbanker udelukkende sedler denomineret i euro. Hvis datoen for indførelse af eurosedler og -mønter falder på en dag, hvor TARGET2 er lukket, udgør en national centralbanks forpligtelser, der opstår som følge af, at eurosedler, der er forhåndsudsendt i henhold til retningslinje ECB/2006/9, og som er indgået i seddelomløbet inden datoen for indførelse af eurosedler og -mønter, en del af passivgrundlaget (indeholdt i korrespondentkonti under passivpost 10.4 i HB), indtil forpligtelsen bliver en del af de Eurosystem-interne passiver hidrørende fra TARGET2-transaktioner. 2. Forpligtelser i euro over for kreditinstitutter i euroområdet i forbindelse med pengepolitiske operationer, herunder en eller flere af følgende poster: a) anfordringskonti, herunder mindstereserver i henhold til ESCB-statuttens artikel 19.1 (passivpost 2.1 i HB) b) indlån inden for rammerne af Eurosystemets indlånsfacilitet (passivpost 2.2 i HB) c) tidsindskud (passivpost 2.3 i HB) d) forpligtelser som følge af finjusterende tilbageførselstransaktioner (passivpost 2.4 i HB) e) indlån i forbindelse med marginbetalinger (passivpost 2.5 i HB). 3. Indlånsforpligtelser over for Eurosystemets misligholdende modparter, som er blevet omklassificeret fra passivpost 2.1 i HB. 4. De nationale centralbankers Eurosystem-interne forpligtelser i forbindelse med udstedte ECB-gældsbeviser i henhold til kapitel 3.3 i bilag I til ECB's retningslinje ECB/2011/14 (1) (passivpost 10.2 i HB) 5. Eurosystem-interne nettoforpligtelser vedrørende euroseddelomløbet, herunder forpligtelser som følge af anvendelse af denne afgørelses artikel 4 (del af passivpost 10.3 i HB). 6. Eurosystem-interne nettopassiver hidrørende fra TARGET2-transaktioner, forrentet med referencerenten (del af passivpost 10.4 i HB). 7. Påløbne renter bogført ultimo kvartalet af hver national centralbank for de pengepolitiske passiver, der har en løbetid på mindst et år (del af passivpost 12.2 i HB).
(8)

For at medlemsstaterne kan anvende den relevante undersøgelsesordning for trikiner ved slagtningen og ikke bringe bestemmelsesbedriftens status i fare for så vidt angår tamsvin til avl og levebrug bør oplysninger vedrørende den officielle anerkendelse af de handlede dyrs oprindelsesbedrift for anvendelse af kontrollerede opstaldningsforhold, jf. artikel 8 i forordning (EF) nr. 2075/2005, medtages i standardsundhedscertifikatet for handel inden for Unionen med svin som vist i model 2 i bilag F til direktiv 64/432/EØF.
DA Den Europæiske Unions Tidende C 466/4

RÅDETS AFGØRELSE

af 15. december 2014

om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

(2014/C 466/02)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingen fra Letlands regering, og

ud fra følgende betragtninger:

(1) Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

(2) En plads som medlem af centrets bestyrelse er ledig for Letland i kategorien regeringsrepræsentanter, efter at Sanda LIEPINA er trådt tilbage.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2015 —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

REGERINGSREPRÆSENTANTER:

LETLAND Inta ŠUSTA

Udfærdiget i Bruxelles, den 15. december 2014. På Rådets vegne M. MARTINA Formand

(1) EFT L 39 af 13.2.1975, s. 1.

(2) EUT C 228 af 31.7.2012, s. 3.
(5)

Kommissionen bemærker, at hverken afgørelse 2010/405/EU eller forordning (EU) nr. 1259/2010 indeholder nogen specifikke krav for at deltage i et forstærket samarbejde om lovvalgsreglerne i forbindelse med skilsmisse og separation, og at Grækenlands deltagelse bør øge fordelene ved et sådant forstærket samarbejde.
RÅDETS AFGØRELSE

af 10. maj 2012

om undertegnelse på Unionens vegne og om midlertidig anvendelse af aftalen mellem Den Europæiske Union og regeringen for Folkerepublikken Kinas særlige administrative region Macao om visse aspekter af lufttrafik

(2014/35/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Rådet bemyndigede ved sin afgørelse af 5. juni 2003 Kommissionen til at indlede forhandlinger med tredjelande om en aftale på EU-niveau, som skulle træde i stedet for visse bestemmelser i eksisterende bilaterale aftaler.

Kommissionen har på Unionens vegne ført forhandlinger om en aftale med regeringen for Folkerepublikken Kinas særlige administrative region Macao om visse aspekter af lufttrafik (»aftalen«) i overensstemmelse med mekanismerne og direktiverne i bilaget til Rådets afgørelse af 5. juni 2003.

Aftalen bør undertegnes og anvendes midlertidigt indtil afslutningen af procedurerne for dens indgåelse —

VEDTAGET DENNE AFGØRELSE:

Der gives herved på Unionens vegne bemyndigelse til undertegnelse af aftalen mellem Den Europæiske Union og regeringen for Folkerepublikken Kinas særlige administrative region Macao om visse aspekter af lufttrafik med forbehold af indgåelse af aftalen.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
(2)

I forbindelse med sin vurdering af, om landets nationale overgangsplan er fuldstændig, konstaterede Kommissionen, at metoden til beregning af bidraget til overgangsplanens lofter fra fyringsanlæg, herunder fyringsanlæg, der anvender flere brændselstyper og/eller består af flere anlægstyper, ikke blev anvendt korrekt, og at der for et anlæg blev anvendt to forskellige metoder til beregning af anlæggets bidrag til SO2-lofterne. Kommissionen konstaterede ligeledes, at visse omregningsfaktorer, der er anvendt til beregning af den gennemsnitlige årlige røggasmængde, var for høje, og at overgangsplanen ikke indeholdt specifikke foranstaltninger til at sikre, at de gældende emissionsgrænseværdier vil blive overholdt fra den 1. juli 2020 og frem.
(3)

Den Udenrigs- og Sikkerhedspolitiske Komité accepterede den 27. november 2013 det videre forløb foreslået af Unionens højtstående repræsentant for udenrigsanliggender og sikkerhedspolitik under den forudsætning, at EUSR's opgaver indtil videre varetages af Tjenesten for EU's Optræden Udadtil (EU-Udenrigstjenesten). Endvidere skal en regelmæssig rapportering til medlemsstaterne og kontakter på højt plan sikres.
(5)

Efter at have gennemgået de ajourførte oplysninger bad Kommissionen ved brev af 23. juli 2013 (6) de slovakiske myndigheder om en bekræftelse af, at ingen af de anlæg, der er omfattet af en undtagelse som omhandlet i artikel 4, stk. 4, i direktiv 2001/80/EF, var inkluderet i den nationale overgangsplan. Kommissionen bad også de slovakiske myndigheder om at kontrollere en række emissionsgrænseværdier, der var blevet anvendt til beregningerne, og om at forelægge dokumentation for, at kriterierne for at anvende dem var opfyldt.
(4)

I Kommissionens gennemførelsesforordning (EU) nr. 135/2013 (5) fastsættes der regler vedrørende støtteberettigelse for workshopper, der gennemføres af EU-referencelaboratorierne. Der kan ydes tilskud til, at højst 32 personer, 3 indbudte talere og 10 repræsentanter fra tredjelande deltager i disse workshopper. Der bør dispenseres fra denne regel for så vidt angår visse EU-referencelaboratorier, der har behov for støtte til, at mere end 32 personer deltager, for at workshopperne kan give det bedste resultat. Der kan opnås dispensation, især hvis et EU-referencelaboratorium påtager sig lederskabet og ansvaret for tilrettelæggelsen af en workshop sammen med et andet EU-referencelaboratorium.